青草塢村

青草塢村，是吳越長興縣李家巷鎮个一隻行政村。

 歷史 
傳說太平天國手裏許丄是一個大草塢，青草生得蠻旺，長毛拉許丄放軍馬，介咾呌箇个名字。實質上順治年編寫个《長興縣志》裏向已經有“青草塢”箇隻名字唻。順治《長興縣志》：青草塢在弁山西去縣治東南三十里太平天國之後，同治年間，溫州瑞安、平陽人移民到許丄形成村坊。村民姓鄭、陳搭鄧个比較多。

五十年代初，屬於長興縣李家巷鄉一村，1955年建立新利、立新初級社，1957年搭老虎洞合併成弁峰高級社，後末來稱李家巷鄉一社；1959年搭李家巷、沈灣村合建李家巷大隊，屬於李家巷公社；1961年調整規模个辰光搭李家巷、沈灣村分開，建立青草塢大隊；1983年2月份改成行政村，屬於李家巷鎮，下底有青草塢、地洞寺兩隻自然村。地洞寺自然村北面山裏向本來有一隻溶洞，地洞北面有隻廟，呌地洞寺，介歇無得許唻。

 基本情況 
青草塢行政村有起拉長興縣東南面，屬於李家巷鎮。北面連牢李家鄉村，西面連牢老虎洞村，東面搭東南搭湖州市區搭界。2023年《浙江省标准地名录》裏向寫青草塢面積有4.8平方千米，人口1523個人。

村裏向刮人主要是溫州平陽移民，還保留交關平陽文化許。村裏向个舞鴛鴦龍蠻有名氣，“龙舞（青草坞双龙）”是浙江省級非物質文化遺產，村裏向還有市級非遺“喫福”、縣級非遺“紅龜粿製作技藝”等民俗。

 參考資料 

Category:长兴县村级行政区划
Category:李家巷镇